**Datum: 19. 12. 2024. SAOPŠTENJE ZA MEDIJE**

**m:tel pokloni za radost najmlađih**

*Povodom Nikoljdana kompanija m:tel je i ove godine paketićima razveselila mališane*

Povodom Nikoljdana i novogodišnjih praznika kompanija m:tel je ponovo pokazala svoju društvenu odgovornost i svoju pažnju usmjerila ka najmlađima. Već tradicionalno, m:tel je i ove godine, poklonio paketiće najmlađim korisnicima Centra za socijalni rad Banjaluka, Domu za djecu i omladinu bez roditeljskog staranja „Rada Vranješević“ u Banjaluci,  Predškolskoj ustanovi „Sveta Evgenija, carica Milica” u Trebinju, kao i štićenicima Sigurne kuće u Banjaluci.

Predstavnici kompanije m:tel obišli su navedene ustanove, odnijevši paketiće za mališane, kako bi i na taj način nastavili dugogodišnju tradiciju darivanja.

Nikoljdan, kao dan posvećen ljubavi, zajedništvu i brizi o drugima, savršen je trenutak da se posvetimo najmlađima i onima koji trebaju našu pažnju. Kompanija m:tel će i u narednim danima, tokom nadolazećih praznika biti sa onima kojima je pomoć najpotrebnija.

Ključne riječi: mtel, Nikoljdanski paketići, Dom Rada Vranješević, Sigurna kuća, Centar za socijalni rad, Udruženje Iskra, vrtić Trebinje

Izvor fotografija: m:tel PR